**Handtering av Norovirusinfeksjon og annan viral gastroenteritt**

1. **Mål og hensikt:**

Hindre overføring av smitte frå bebuar til andre bebuarar og tilsette. Gjeld alle pasientar og tilsette med symptom på omgangssjuke.

1. **Ansvar:**

Leiar er ansvarleg for at prosedyren er gjort kjend og blir følgt

Tilsette på sjukeheimen har ansvar for å holde seg fagleg oppdatert og være kjend med prosedyren

1. **Framgangsmåte**

Norovirus og sapovirus er dei hyppigaste årsaker til utbrot av omgangssjuke/gastroenteritt med diaré og oppkast i helseinstitusjonar Symptoma varer fra 1-3 døgn, og er akutt innsettande kvalme, oppkast, magesmerter samt diare. I tillegg kan ein ha feber, muskel- og leddverk, hovudverk og frysningar. Smitten skjer primært via nærdråpesmitte og kontaktsmitte, samt indirekte via forureina overflatar. Den sjuke er mest smittsam ved oppkast/diaré, men også ein kort periode før symptomstart og inntil 48 timar etter siste oppkast/diare.

**Smitteverntiltak i helseinstitusjon:**

* Dråpesmitteregime med eige rom og bad straks bebuar får symptom
	+ Smittefrakk, munnbind og hanskar nyttast i stell
* Bebuaren skal vere isolert frem til 48 timer etter siste oppkast/diare.
* Tilsette som merkar symptom skal straks gå heim og bør ikkje returnere til arbeidet før 48 timar etter opphøyr av diaré og oppkast
* Dagleg reinhald og desinfeksjon av alle kontaktpunkt (dørhandtak, kraner, sengegjerder og liknande) i tillegg til flekkdesinfeksjon ved synleg forureining
* *Perasafe*®, *Life Clean*® eller *Virkon*® nyttast framfor alkoholhaldig desinfeksjonsmiddel
* Ved kontakt med oppkast og diare er handvask med såpe og vatn anbefalt framfor desinfeksjonssprit
* Dersom hanskar er nytta er truleg både handdesinfeksjon og handvask egna som metode for handhygiene ved både kjent og mistenkt smitte
* Ved utbrot skal institusjonen sette i verk tiltak knytt til handtering av utbrot, inkludert loggføring

**Varsling**

Mistenkt eller påvist utbrot i kommunal helseinstitusjon skal varslast kommuneoverlege/smittevernlege

1. **Referansar**

[FHI. Smittevernveilederen - Norovirus og Sapovirus-enteritt](https://www.fhi.no/nettpub/smittevernveilederen/sykdommer-a-a/norovirusenteritt/)

[FHI. isoleringsveilederen](https://www.fhi.no/publ/eldre/isoleringsveilederen/)

[FHI. Norovirus i helseinstitusjoner utenfor sykehus](https://www.fhi.no/contentassets/b59426f9c60b4227af6a8cc6001f9205/norovirus-i-helseinstitusjoner-utenfor-sykehus-2022.pdf)